રમત ગમત પ્રત્યે ધીરે ધીરે સમાજનો નઝરિયો બદલાઇ રહ્યાનો આનંદ વ્યક્ત કરતાં સરિતાએ મિડિયાનો પણ આભાર માન્યો હતો. સંદેશમાં છપાયેલો મોટો કટ આઉટ આજે પણ મારા માનસ પટલ ઉપર અંકિત છે. એ ક્યારેય નહીં ભુંસાય. આ સિદ્ધિએ મને કે મારા પરિવારને જ નહીં સમગ્ર આદિવાસી વિસ્તારને માન સન્માન અપાવ્યું છે. કોમન વેલ્થ ગેમમાં હારનો સામનો કર્યો ત્યારે ખૂબ દુઃખી અને વ્યથિત થઇ ગયેલી. જો કે મારા ગુરુજનોએ મને સંભાળી, પ્રોત્સાહિત કરી, મનોબળ પૂરું પાડયું અને એનું પરિણામ આજે તમારી સામે છે.